text: Vejdirektoratet lægger ny asfalt i rundkørslen over Esbjergmotorvejen 
  11 august 2017 kl. 04.29
  Fra på tirsdag godt en uge frem udskifter Vejdirektoratet asfalt i rundkørslen over E20 ved Korskroen. Vær opmærksom på alle til- og frakørselsramper, som er spærret aften og nat i perioden
  Fra den 15. august og cirka halvanden uge frem udskifter Vejdirektoratet den slidte asfalt i rundkørslen over E20 Esbjergmotorvejen ved Korskroen.  
  Arbejdet starter med, at den gamle belægning affræses. Den underliggende belægning repareres, og til sidst udlægges der ny belægning, og nye striber.    
  Resultatet bliver en mere jævn kørebane og en bedre køreoplevelse for trafikanterne.  
  For at genere trafikanterne mindst muligt bliver arbejdet udført som aften- og natarbejde mellem klokken 17.00 – 07.00.   
  Udenfor arbejdsperioderne vil alle spor være åbne for normal trafik.
  Asfaltarbejdet får følgende konsekvenser:
  I aften- og nattetimerne bliver alle til- og frakørselsramper til rundkørslen fra Esbjergmotorvejen spærret.I aften- og nattetimerne bliver rute 11 mellem Sadderupvej og Korskrovej samt Rute 30 mellem Korskrovej og rundkørslen, hvor der arbejdes, spærret.Trafikanter fra motorvejen skal benytte tilslutningsanlæg 72 Bramming, hvor der vil være skiltet frem til rute 11.Trafikanter fra rute 11 og rute 30 vil blive ledt ad Grimstrupvej – Størsbølvej – Kirkebrovej – Vardevej og retur til rute 11.Der vil være risiko for kødannelse, så trafikanterne skal påregne længere rejsetid.
  Vejdirektoratet beklager på forhånd de gener, som arbejdet måtte medføre for trafikanterne.
  